ขออนุญาติคุณนะคะ หนูสงสัยมากๆเลยค่ะว่าเป็นแบบนี้คือเริมหรือปล่าวคะ หนูจะมีอาการคล้ายๆตึงตรงบริเวณที่เป็นนะคะ แต่หนูไม่มีอาการแสบหรือเจ็บเลยนะคะ ขอโทษนะคะถ้าหนูใช้คำที่ดูเหมือนไม่สุภาพนะคะ โดยปกติแล้วปัจจุบันหนูป่วยเป็นโรควิตกกังวลทั่วไปกับโรคย้ำคิดย้ำทำอยู่นะคะ ก่อนที่หนูจะมีตุ่มใสๆที่ปากนั้นหนูได้ทำการไปตรวจเลือดเมื่อตอนที่หนูไปหาเกี่ยวกับโรคที่หนูเป็นอยู่ก่อนหน้านี้แล้วนะคะ แต่ว่าผลเลือดปกติร่างกายหนูปกติหมดนะคะ มันเลยทำให้หนูกลัวและกังวลค่อนข้างหนักเลยค่ะ ว่าหนูจะเป็นเริมหรือปล่าวยังไงก็รบกวนด้วยนะคะ ขอบล่วงหน้านะคะ ถ้ารบกวนยังไงก็ขอโทษด้วยนะคะ ลิ้งอันนี้คือรูปนะคะรบกวนด้วยนะคะ
สวัสดีค่ะ จากอาการและรูปแนบที่มีรอยโรคเป็นตุ่มใสๆตรงริมฝีปากนั้น อาจจะเกิดจาก การมีการติดเชื้อเริมที่ริมฝีปาก ซึ่งเป็นโรคที่เป็นๆหายๆได้ตลอดชีวิต มาด้วยตุ่มน้ำใสบนพื้นแดง มักจะปวดแสบปวดร้อนมาก สาเหตุอื่นๆเช่นผื่นผิวหนังอักเสบบริเวณปาก จากการแพ้สารสัมผัส เช่นเครื่องสำอาง ลิปสติก ครีมทาหน้า อาจมีคันและแดงร่วมด้วยได้ ตุ่มที่เกิดจากต่อมที่ทำหน้าที่สร้างน้ำมันมีการขยายตัวขึ้น โดยตุ่มเหล่านี้มักจะมีขนาดใหญ่ขึ้นเมื่อมีอายุเพิ่มขึ้น และอาจจะมีตุ่มเล็กๆ เหล่านี้ได้มากถึง 100 ตุ่ม โดยมักจะอยู่ที่ริมฝีปากด้านในมากกว่าค่ะ หรือเกิดจากการไปกัดโดน การโดนความร้อนจัด ส่วนเรื่องเนื้องอกเนื้อร้ายนั้นมักจะเป็นเรื้อรัง เป็นแผลเหวอะหวะ เป็นนานไม่หายไป มีเลือดไหลออกมาเองได้จากเบื้องต้นนั้นดูเหมือนเริมมากที่สุดค่ะ ซึ่งที่เป็นอยู่นั้นขนาดค่อนข้างใหญ่ แนะนำการพบแพทย์เพื่อนำตัวอย่างจากในตุ่มไปตรวจยืนยันเชื้อเริมและรับยาฆ่าเชื้อเริมต่อไปค่ะ ไม่ต้องกังวลมากจนเกินไป โรคเริมไม่ใช่โรคที่มีอันตรายสามารถรักษาให้ยุบหายไปได้เมื่อมีการกำเริบค่ะในขณะนี้หยุดการใช้เครื่องสำอางทุกชนิดที่ไม่จำเป็น ทาริมฝีปากให้ชุ่มชื้นอยู่เสมอ ไม่ไปแกะเกาที่ตุ่ม